**Vili Juhani Sopanen** (s. 21. lokakuuta 1987 Valkeala) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan SM-liigaa Pelicansissa, JYPissä, Helsingin IFK:ssa ja Rauman Lukossa yhteensä 547 runkosarjaottelua tehopistein 149+213=362, 66 playoff-ottelua tehopistein 8+21=29 ja neljä liigakarsintaottelua tehopistein 1+1=2. Sopanen oli voittamassa SM-hopeaa Pelicansissa vuonna 2012 ja SM-pronssia HIFK:ssa vuonna 2018. Hän on Pelicansin seurahistorian kaikkien aikojen eniten tehopisteitä (295) ja maaleja (125) runkosarjassa tehnyt pelaaja sekä seuraa edeltänyt Lahden Reipas mukaan lukien kaikkien aikojen viidenneksi paras pistemies. Sopanen pelasi urallaan myös yhtenä kautena sekä Ruotsissa että Saksassa. Hän laukoi oikealta.

Ura
---

### Seuraura

#### Junioriura

Sopanen on KooKoon kasvatti. Hän siirtyi C-juniori-ikäisenä Lahteen ja Kiekkoreippaan joukkueeseen kaudeksi 2002–2003. Kaudella 2005–2006 Sopanen jakoi 14 osumallaan Pelicansin A-nuorten sisäisen maalipörssin voiton Samu Vilkmanin kanssa. Hän debytoi samalla kaudella myös SM-liigassa, jossa Sopanen pelasi kolme runkosarjaottelua ilman tehopisteitä. Hän teki liigadebyyttinsä 27. joulukuuta 2005 Hämeenlinnan Pallokerhoa vastaan.

Kaudella 2006–2007 Sopanen oli tehoilla 18+21=39 Pelicansin A-nuorten toiseksi paras maalintekijä ja kolmanneksi paras pistemies. Hän jakoi A-nuorten SM-liigan maalipörssin seitsemännen sijan neljän muun pelaajan kanssa. Sopanen voitti myös tehoilla 5+13=18 kevään 2007 pudotuspelien syöttöpörssin sekä Pelicansin sisäisen pistepörssin. Hän voitti kauden päätteeksi A-nuorten Suomenmestaruuden. SM-liigassa Sopanen pelasi kauden aikana seitsemän ottelua tehden yhden maalin. Osuma oli hänen liigauransa avausmaali, joka syntyi 24. helmikuuta 2007 ylivoimalla JYPiä vastaan. Sopanen palkittiin ottelun *Ilta-Sanomien* kahden tähden tähtipelaajana. Hän pelasi kauden aikana miesten pelejä myös kuuden Mestis-ottelun verran alle 20-vuotiaiden maajoukkueessa tehopistein 1+1=2.

#### Ammattilaisura

New Jersey Devils varasi Sopasen kuudennella kierroksella 177. pelaajana NHL:n varaustilaisuudessa 2007. Varsinaisella SM-liigan tulokaskaudellaan 2007–2008 hän nousi Pelicansin ykkösketjuun Matias Lopin ja Marko Jantusen rinnalle tehden 54 runkosarjaottelussa tehot 15+15=30 sekä kuudessa playoff-ottelussa neljä syöttöpistettä. Sopanen sijoittui tulokkaiden pistepörssissä toiseksi edellään vain Bluesin Oskar Osala. Hienon tulokaskauden jälkeen seuraava kausi 2008–2009 oli hänelle hieman tuskaisempi. Sopasen kauteen mahtui myös 22 ottelun mittainen maaliton putki, mutta hän teki kauden aikana lopulta tehot 12+17=29, joilla Sopanen oli Pelicansin kolmanneksi paras pistemies ja maalintekijä.

Kaudella 2009–2010 Sopanen oli Pelicansin toiseksi paras pistemies ja maalintekijä Juhamatti Aaltosen jälkeen tehoilla 21+16=37. Hän teki SM-liigan yhden kauden maaliennätyksensä ja jakoi maalipörssin kymmenennen sijan Bluesin Toni Kähkösen ja TPS:n Ville Vahalahden kanssa. Hän pelasi kauden aikana myös yhden ottelun lainalla Mestis-joukkue Heinolan Kiekossa.

Huhtikuussa 2010 Sopanen teki kaksivuotisen sopimuksen JYPin kanssa. Hän esiintyi joukkueessa vaihtelevasti, kunnes siirtyi suuremman roolin perässä kahden viikon mittaiselle koeajalle Elitserien-joukkue Luleå HF:ään tammikuussa 2011. Sopanen teki siellä viidessä ottelussa yhden maalin, mutta jäi ilman sopimusta. Hän purki sopimuksensa JYPin kanssa ja palasi siirtorajan kynnyksellä kevääseen 2013 ulottuvalla sopimuksella Pelicansiin.

Kaudella 2011–2012 Sopanen ylsi uudelleen SM-liigan yhden kauden maaliennätykseensä 21 osumallaan. Hän oli Pelicansin toiseksi paras maalintekijä Ryan Laschin jälkeen ja jakoi SM-liigan maalipörssin seitsemännen sijan kolmen muun pelaajan kanssa. Suurimman osan kaudestaan Justin Hodgmanin tutkaparina pelannut Sopanen onnistui tekemään liigauransa ensimmäisen kypärätempun 18. lokakuuta 2011 Saimaan Palloa vastaan. Hän teki ottelun kolmannen maalinsa vähän yli minuutin ennen päätössummeria tyhjään maaliin. Sopanen palkittiin ottelun *Ilta-Sanomien* kolmen tähden tähtipelaajana. Hän onnistui kypärätempussa uudelleen 23. helmikuuta 2012, jälleen kotona SaiPaa vastaan. Sopanen palkittiin myös ottelun *Ilta-Sanomien* kolmen tähden tähtipelaajana. Hänen kautensa päättyi jalkavamman takia kolmenteen finaaliotteluun 19. huhtikuuta 2012, kun JYPin Jonne Virtanen taklasi Sopasta. Hän voitti kauden päätteeksi SM-hopeaa. Vuotta myöhemmin, maaliskuussa 2013 Sopanen teki kaksivuotisen jatkosopimuksen Pelicansin kanssa.

Kaudella 2013–2014 Sopanen oli tehoilla 12+20=42 Pelicansin paras pistemies ja hän jakoi koko SM-liigan pistepörssin yhdeksännen sijan Kärppien Ben Maxwellin ja HIFK:n Ville Peltosen kanssa. Kausi 2014–2015 Sopasella päättyi jo 23 ottelun jälkeen joulukuussa 2014, kun hän törmäsi joukkuetoveriinsa Juha-Pekka Pietilään. Sopanen vietiin tilanteen jälkeen sairaalaan ja hänellä diagnosoitiin aivotärähdys. Maaliskuussa 2015 Sopanen teki kaksivuotisen jatkosopimuksen Pelicansin kanssa. Hän palasi kaukaloihin vasta saman vuoden marraskuussa. Sopanen pelasi kaudella 2015–2016 runkosarjassa 34 ottelua tehopistein 9+20=29. Kevään 2016 pudotuspeleissä hän oli tehoilla 1+5=6 Pelicansin paras syöttäjä ja jakoi joukkueen sisäisen pistepörssin voiton Antti Erkinjuntin kanssa.

Sopanen teki kaudella 2016–2017 SM-liigan yhden kauden piste-ennätyksensä tehoilla 20+26=46, joilla hän oli Pelicansin paras pistemies ja maalintekijä. Sopanen onnistui tekemään tehopisteensä vain 41 runkosarjaotteluun, kun hän kärsi syyskaudella loukkaantumisista. Sopanen teki kauden aikana kolme kypärätemppua. Hän sijoittui koko liigan pistepörssissä kuudenneksi. Sopanen voitti myös Pelicansin sisäisen tehotilaston lukemalla +16. Hänet valittiin SM-liigan helmikuun 2017 kuukauden pelaajaksi. Pudotuspeleissä Sopanen jakoi Pelicansin sisäisen pistepörssin voiton Antti Erkinjuntin ja Kimi Koiviston kanssa tehoilla 1+2=3.

Kaudeksi 2017–2018 Sopanen teki vuoden mittaisen sopimuksen KHL:n kiinalaisseura Kunlun Red Starin kanssa. Heinäkuussa 2017 hänen sopimuksensa kuitenkin purettiin, kun seura ilmoitti, että Sopanen ei pysty osallistumaan harjoitusleirille terveydellisistä syistä. Suomalaislääkäri Harri Hakkarainen diagnosoi hänelle sittemmin hengitystieinfektion. Kuntouduttuaan, lokakuussa 2017 Sopanen siirtyi loppukauden kattavalla sopimuksella Helsingin IFK:hon. Hän oli tehoilla 14+22=36 joukkueen toiseksi paras maalintekijä ja kolmanneksi paras pistemies. Pudotuspeleissä Sopanen onnistui kuitenkin tekemään 11 ottelussa vain tehot 1+3=4 ja hän sai myös katsomokomennuksia. Sopasen pudotuspelikevään ainoa maali syntyi ensimmäisessä välieräottelussa 3. huhtikuuta 2018 vieraissa Oulun Kärppiä vastaan, jolloin hänen osumansa jäi HIFK:n 1–4-voittoon päättyneen ottelun ratkaisumaaliksi. Kärpät kuitenkin eteni lopulta finaaliin otteluvoitoin 4–3. Sopanen voitti HIFK:ssa kauden päätteeksi SM-pronssia.

Kaudeksi 2018–2019 Sopanen siirtyi vuoden mittaisella sopimuksella Saksan DEL-liigan ERC Ingolstadtiin. Loukkaantumiset kuitenkin haittasivat hänen alkukauttaan ja Sopasen sopimus purettiin yhteisymmärryksessä marraskuussa 2018. Jo seuraavana päivänä hänen vahvistettiin siirtyvän samassa liigassa pelaavaan Schwenninger Wild Wingsiin. Sopanen ei kuitenkaan onnistunut vastaamaan sielläkään häneen kohdistuneisiin odotuksiin. Sopanen vietti kolme viimeisintä otteluaan katsomossa, kunnes hänen sopimuksensa purettiin helmikuussa 2019. Sopanen palasi SM-liigaan ja siirtyi loppukauden kattavalla sopimuksella Rauman Lukkoon. Huhtikuussa seura käytti hänen sopimuksessaan olleen optiomahdollisuuden ja teki Sopasen kanssa kaksivuotisen jatkosopimuksen.

Kaudella 2019–2020 Sopanen pelasi vain 21 ottelua tehopistein 2+4=6, kunnes hän loukkaantui loppuvuodesta 2019. Sopasen lonkkavamman kuntoutuminen ei kuitenkaan edennyt toivotusti, joten helmikuussa 2020 Lukko vahvisti hänen joutuvan leikkaukseen ja päättämään kautensa. Kauden jälkeen huhtikuussa Sopanen ja seura purkivat sopimuksensa yhteisymmärryksessä. Kauden 2020–2021 hän oli lonkkavaivojen vuoksi kokonaan pelaamatta.

Syyskuussa 2021 Sopanen yritti paluuta kaukaloihin ja hän palasi try-out -sopimuksella Heinolan Peliittojen Mestis-joukkueeseen. Sopanen pelasi siellä yhden Suomen Cupin ottelun, mutta hän ei kuitenkaan kokenut suoritustasonsa enää riittävän ja Sopanen päätti lopettaa pelaajauransa.

### Maajoukkueura

Sopanen pelasi alle 20-vuotiaiden MM-kilpailuissa vuonna 2007. Suomen A-maajoukkueessa Sopanen pelasi yhteensä kolme ottelua tehden yhden maalin. Hänet valittiin Suomen ensimmäiseen MM-leiryhmään maaliskuussa 2008 ja Sopanen pääsi tekemään A-maajoukkudebyyttinsä 4. huhtikuuta 2008 Riiassa pelatussa harjoitusottelussa Latviaa vastaan. Ensimmäisen A-maajoukkuemaalinsa hän teki 7. syyskuuta 2008 Helsingissä pelatussa Finnkampen-ottelussa Ruotsia vastaan.

Muuta
-----

Sopasen pikkuveljet Iiro ja Eetu ovat myös jääkiekkoilijoita. Hyökkääjänä pelannut Iiro pelasi neljä ottelua Pelicansin SM-liigajoukkueessa kaudella 2008–2009 ja puolustajana pelannut Eetu pelasi omalla urallaan yhteensä 35 SM-liigaottelua Pelicansissa ja Kalevan Pallossa. Veljesten isä Jarmo on entinen alempien sarjojen hyökkääjä.

Sopanen oli Kokoomuksen ehdokkaana Lahden kaupunginvaltuustoon vuoden 2021 kuntavaaleissa, jossa hän sai 105 ääntä, mutta ei tullut kuitenkaan valituksi.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | Pelicans | A-SM | 37 | 14 | 17 | 31 | 22 | – | – | – | – | – |
|  | Pelicans | SM-liiga | 3 | 0 | 0 | 0 | 0 | – | – | – | – | – |
| 2006–2007 | Pelicans | A-SM | 33 | 18 | 21 | 39 | 40 | 15 | 5 | 13 | 18 | 18 | JMM | 6 | 0 | 0 | 0 | 4 |
|  | Pelicans | SM-liiga | 7 | 1 | 0 | 1 | 0 | – | – | – | – | – |
|  | Suomi U20 | Mestis | 6 | 1 | 1 | 2 | 4 | – | – | – | – | – |
| 2007–2008 | Pelicans | A-SM | 2 | 1 | 1 | 2 | 0 | – | – | – | – | – |
|  | Pelicans | SM-liiga | 54 | 15 | 15 | 30 | 8 | 6 | 0 | 4 | 4 | 2 |
| 2008–2009 | Pelicans | SM-liiga | 58 | 12 | 17 | 29 | 34 | 10 | 1 | 1 | 2 | 6 |
| 2009–2010 | Pelicans | SM-liiga | 52 | 21 | 16 | 37 | 20 | – | – | – | – | – |
|  | HeKi | Mestis | 1 | 0 | 1 | 1 | 2 | – | – | – | – | – |
| 2010–2011 | JYP | SM-liiga | 35 | 5 | 11 | 16 | 10 | – | – | – | – | – |
|  | D Team | Mestis | 1 | 1 | 0 | 1 | 0 | – | – | – | – | – |
|  | Luleå HF | Elitserien | 5 | 1 | 0 | 1 | 0 | – | – | – | – | – |
|  | Pelicans | SM-liiga | 14 | 5 | 8 | 13 | 20 | – | – | – | – | – |
| 2011–2012 | Pelicans | SM-liiga | 54 | 21 | 18 | 39 | 8 | 10 | 3 | 3 | 6 | 6 |
| 2012–2013 | Pelicans | SM-liiga | 33 | 3 | 15 | 18 | 12 | – | – | – | – | – |
|  | Peliitat | Mestis | 2 | 0 | 1 | 1 | 0 | – | – | – | – | – |
| 2013–2014 | Pelicans | SM-liiga | 56 | 12 | 30 | 42 | 28 | 8 | 1 | 1 | 2 | 0 |
| 2014–2015 | Pelicans | SM-liiga | 23 | 4 | 7 | 11 | 45 | – | – | – | – | – |
| 2015–2016 | Pelicans | SM-liiga | 34 | 9 | 20 | 29 | 33 | 9 | 1 | 5 | 6 | 4 |
|  | Peliitat | Mestis | 2 | 1 | 1 | 2 | 0 | – | – | – | – | – |
| 2016–2017 | Pelicans | SM-liiga | 41 | 20 | 26 | 46 | 8 | 5 | 1 | 2 | 3 | 0 |
| 2017–2018 | HIFK | SM-liiga | 49 | 14 | 22 | 36 | 18 | 11 | 1 | 3 | 4 | 14 |
| 2018–2019 | ERC Ingolstadt | DEL | 14 | 2 | 4 | 6 | 4 | – | – | – | – | – |
|  | Schwenninger Wild Wings | DEL | 17 | 3 | 4 | 7 | 10 | – | – | – | – | – |
|  | Lukko | SM-liiga | 13 | 5 | 4 | 9 | 16 | 7 | 0 | 2 | 2 | 2 |
| 2019–2020 | Lukko | SM-liiga | 21 | 2 | 4 | 6 | 2 | – | – | – | – | – |
| 15 kautta | yhteensä | SM-liiga | 547 | 149 | 213 | 362 | 260 | 66 | 8 | 21 | 29 | 34 |
| 1 kausi | yhteensä | DEL | 31 | 5 | 8 | 13 | 14 | – | – | – | – | – |
| 1 kausi | yhteensä | Elitserien | 5 | 1 | 0 | 1 | 0 | – | – | – | – | – |

Lähteet
-------

* Vili Sopanen The Internet Hockey Databasessa (englanniksi)
* Vili Sopanen Eurohockey-sivustolla (englanniksi)
* Vili Sopanen *Elite Prospects*. Everysport Media Group AB.  (englanniksi)

### Viitteet

1. ↑  Kauhala, Hannu: Mitä ovat Käpsä ja Mige? Lempinimiä HIFK:ssa *ls24.fi*.  12.1.2018. Marva Media Oy. Viitattu 30.9.2021.
2. ↑  Hämeen Rykmentti – Urheilukoulun 1/2007 saapumiserään hyväksytyt[vanhentunut linkki], viitattu 13.3.2009
3. ↑  Elite Prospects - All Time Regular Season Player Stats for Pelicans *eliteprospects.com*. Everysport Media Group AB. Viitattu 30.9.2021. (englanniksi)
4. 1 2 3  Isokoski, Riku: ESS: Vili Sopanen lopettaa uransa 33-vuotiaana *Jatkoaika.com*.  29.9.2021. Jatkoaika r.y. Viitattu 30.9.2021.
5. 1 2 3 4 5 6 7 8  Vili Sopanen *Elite Prospects*. Everysport Media Group AB.  (englanniksi)
6. ↑  Elite Prospects - Pelicans U20 *eliteprospects.com*. Everysport Media Group AB. Viitattu 2.4.2019. (englanniksi)
7. ↑  Seppänen, Antti: Vili Sopaselle 400 ottelua täyteen *old.liiga.fi*.  29.12.2005. Jääkiekon SM-liiga Oy. Viitattu 5.9.2021.
8. ↑  Elite Prospects - Pelicans U20 *eliteprospects.com*. Everysport Media Group AB. Viitattu 2.4.2019. (englanniksi)
9. ↑  Elite Prospects - U20 SM-liiga Stats 2006-2007 *eliteprospects.com*. Everysport Media Group AB. Viitattu 2.4.2019. (englanniksi)
10. ↑  Elite Prospects - U20 SM-liiga Stats 2006-2007 *eliteprospects.com*. Everysport Media Group AB. Viitattu 2.4.2019. (englanniksi)
11. ↑  Pelicans pudotuspeleihin, JYP pettyi *yle.fi*.  24.2.2007. Yleisradio Oy. Viitattu 5.9.2021.
12. ↑  Tilastot - Liiga *liiga.fi*.  24.2.2007. Jääkiekon SM-liiga Oy. Viitattu 27.9.2012.
13. ↑  Raninen, Aatu: Tulevaisuuden tekijät Lahdessa *Jatkoaika.com*.  19.8.2009. Jatkoaika r.y. Viitattu 28.9.2012.
14. ↑  Pistepörssi runkosarjassa 07-08 - Liiga *liiga.fi*. Jääkiekon SM-liiga Oy. Viitattu 27.9.2012.
15. ↑  Seppänen, Esko; Hoikkala, Mikael: Pelikaanien kevättodistukset 2007−08 *Jatkoaika.com*.  8.4.2008. Jatkoaika r.y. Viitattu 28.9.2012.
16. ↑  Elite Prospects - Pelicans *eliteprospects.com*. Everysport Media Group AB. Viitattu 5.9.2021. (englanniksi)
17. ↑  Elite Prospects - Pelicans *eliteprospects.com*. Everysport Media Group AB. Viitattu 2.4.2019. (englanniksi)
18. ↑  Elite Prospects - SM-liiga Stats 2009-2010 *eliteprospects.com*. Everysport Media Group AB. Viitattu 2.4.2019. (englanniksi)
19. ↑  JYP hankki Myllykosken ja Sopasen *Jatkoaika.com*.  29.4.2010. Jatkoaika r.y. Viitattu 28.9.2012.
20. ↑  Vili Sopanen koejaksolle Luulajaan (päivitetty) *Jatkoaika.com*.  14.1.2011. Jatkoaika r.y. Viitattu 28.9.2012.
21. ↑  Sopasen koejakso ei johtanut sopimukseen *Jatkoaika.com*.  30.1.2011. Jatkoaika r.y. Viitattu 28.9.2012.
22. ↑  Sopanen palaa Lahteen *Jatkoaika.com*.  31.1.2011. Jatkoaika r.y. Viitattu 28.9.2012.
23. ↑  Sopanen Pelicansiin, JYP ei hankkinut uusia pelaajia *KSML.fi*.  31.1.2011. Jyväskylä:  Keskisuomalainen Oyj.  Arkistoitu 4.2.2011. Viitattu 16.9.2011.
24. ↑  Elite Prospects - SM-liiga Stats 2009-2010 *eliteprospects.com*. Everysport Media Group AB. Viitattu 2.4.2019. (englanniksi)
25. ↑  Vili Sopanen laukoi SaiPan verkkoon hattutempun *HS.fi*.  19.10.2011. Sanoma Media Finland Oy. Viitattu 28.9.2012.
26. ↑  Tilastot - Liiga *liiga.fi*.  18.10.2011. Jääkiekon SM-liiga Oy. Viitattu 27.9.2012.
27. ↑  Keskitalo, Oskari; Saatsi, Samu: Pelicansin pelaaja-arvostelut 2011–2012 *Jatkoaika.com*.  7.5.2012. Jatkoaika r.y. Viitattu 28.9.2012.
28. ↑  Sopanen ahnain Pelicansin kymppikerhosta - "Harvoin voi näin nautiskella" - katso video murskajaisista! *is.fi*.  23.2.2012. Sanoma Media Finland Oy. Viitattu 27.9.2012.
29. ↑  Tilastot - Liiga *liiga.fi*.  23.2.2012. Jääkiekon SM-liiga Oy. Viitattu 27.9.2012.
30. ↑  IL: Vili Sopasen kausi ohi *Jatkoaika.com*.  20.4.2012. Jatkoaika r.y. Viitattu 28.9.2012.
31. ↑  Aravirta palaa Pelicansin ruoriin *Jatkoaika.com*.  26.3.2013. Jatkoaika r.y. Viitattu 26.8.2013.
32. ↑  Elite Prospects - Liiga Stats 2013-2014 *eliteprospects.com*. Everysport Media Group AB. Viitattu 2.4.2019. (englanniksi)
33. ↑  Toijanaho, Elina: Sopanen: "Olen sen aina tiennyt, että osaanhan minä lätkää pelata" *Jatkoaika.com*.  19.2.2016. Jatkoaika r.y. Viitattu 30.3.2016.
34. ↑  Pelicans solmi neljä jatkosopimusta Ajankohta = 20.3.2015 *Jatkoaika.com*. Jatkoaika r.y. Viitattu 6.5.2015.
35. ↑  Tahkola, Valtteri: Hollywood-Sopanen ja ennätysmies Leimu: "Aika erikoinen lätkäilta" *Jatkoaika.com*.  15.12.2015. Jatkoaika r.y. Viitattu 30.3.2016.
36. ↑  Elite Prospects - Pelicans *eliteprospects.com*. Everysport Media Group AB. Viitattu 2.4.2019. (englanniksi)
37. ↑  Pelicansin sairastuvalla ruuhkaa - Lassen uusin jäsen *Jatkoaika.com*.  31.10.2016. Jatkoaika r.y. Viitattu 31.3.2017.
38. ↑  Elite Prospects - Liiga Stats 2016-2017 *eliteprospects.com*. Everysport Media Group AB. Viitattu 2.4.2019. (englanniksi)
39. ↑  Elite Prospects - Pelicans *eliteprospects.com*. Everysport Media Group AB. Viitattu 2.4.2019. (englanniksi)
40. ↑  Vili Sopanen on Liigan helmikuun pelaaja *liiga.fi*.  2.3.2017. Jääkiekon SM-liiga Oy. Viitattu 31.3.2017.
41. ↑  KHL-seura räväytti – hankki kertarysäyksellä kaksi Liiga-tähteä *suomikiekko.com*.  31.5.2017. Nordic Sport Media. Viitattu 1.6.2017.
42. ↑  Huttunen, Sasha: Mitä SM-liigatähdelle tapahtui kesällä? Vili Sopanen puhuu nyt oudoista KHL-potkuista: "Olin oikeasti huonossa hapessa" *iltalehti.fi*.  21.8.2017. LAHTI:  Alma Media Suomi Oy. Viitattu 4.10.2017.
43. ↑  Leinonen, Otto; Pärnänen, Antti: HIFK:lle kova vahvistus - pistetykki vahvistaa helsinkiläisseuraa *Jatkoaika.com*.  4.10.2017. Jatkoaika r.y. Viitattu 4.10.2017.
44. ↑  Elite Prospects - HIFK *eliteprospects.com*. Everysport Media Group AB. Viitattu 2.4.2019. (englanniksi)
45. ↑  Otteluseuranta *liiga.fi*.  3.4.2018. Jääkiekon SM-liiga Oy. Viitattu 23.4.2018.
46. ↑  Saastamoinen, Lauri: Paha menetys: HIFK:n suomalaistähti jättää Liigan – siirtyy ulkomaille! *suomikiekko.com*.  11.6.2018. Nordic Sport Media. Viitattu 11.6.2018.
47. ↑  Pönniö, Toni: Liiga-tähden ulkomaanpestille pikainen loppu – rooli jäi loukkaantumisten seurauksena vaatimattomaksi *suomikiekko.com*.  29.11.2018. Nordic Sport Media. Viitattu 3.2.2019.
48. ↑  Lahtinen, Miikka: Uusi osoite selvillä! Liigassa loistanut suomalaistähti löysi töitä Saksasta *suomikiekko.com*.  30.11.2018. Nordic Sport Media. Viitattu 4.2.2019.
49. ↑  Lahtinen, Miikka: Palaako suomalaiskonkari Liigaan? Entinen liigatähti on ajautunut ulkomailla katsomon puolelle *suomikiekko.com*.  3.2.2019. Nordic Sport Media. Viitattu 4.2.2019.
50. ↑  Lukon haaviin ui iso kala Saksasta - Sopanen palaa Liiga-kaukaloihin *Jatkoaika.com*.  3.2.2019. Jatkoaika r.y. Viitattu 4.2.2019.
51. ↑  Rantalainen, Tero: Vili Sopanen jatkaa Lukossa – "Hän tulee olemaan meille tehokas ja tärkeä pelaaja" *Jatkoaika.com*.  25.4.2019. Jatkoaika r.y. Viitattu 25.4.2019.
52. ↑  Lehtinen, Eetu: Lukolle paha takaisku: Vili Sopasen kausi on ohi *iltalehti.fi*.  25.2.2020. Alma Media Suomi Oy. Viitattu 25.2.2020.
53. ↑  Vili Sopasen ja seuran välinen sopimus on purettu *raumanlukko.fi*.  27.4.2020. Rauman Lukko Oy. Viitattu 28.4.2020.
54. ↑  Isokoski, Riku: Hannes Hyvösen Peliitoille nimekkäät vahvistukset – Vili Sopanen palaa kaukaloon pitkän tauon jälkeen *Jatkoaika.com*.  2.9.2021. Jatkoaika r.y. Viitattu 5.9.2021.
55. ↑  Kevään MM-joukkueen ensimmäinen leiriryhmä valmiina *Jatkoaika.com*.  26.3.2008. Jatkoaika r.y. Viitattu 28.9.2012.
56. ↑  Leijonat taipui rangaistuslaukauksilla *yle.fi*.  7.9.2008. Yleisradio Oy. Viitattu 23.4.2018.
57. ↑  Iiro Sopanen *Elite Prospects*. Everysport Media Group AB.  (englanniksi)
58. ↑  Eetu Sopanen *Elite Prospects*. Everysport Media Group AB.  (englanniksi)
59. ↑  Jarmo Sopanen *Elite Prospects*. Everysport Media Group AB.  (englanniksi)
60. ↑  Vili Sopanen *MTVuutiset.fi*. Telia Company AB. Viitattu 5.9.2021.